Id-defiċit mhux jinkwieta lill-Ministru tal-Finanzi Il-Ministru tal-Finanzi Clyde Caruana iddikjara fil-Parlament li ma kienx inkwetat bid-defiċit tal-pajjiż għax hemm x'jagħmel tajjeb għalih. Waqt li kien qed jitkellem fil-ħin li l-Parlament iddiskuta emendi li se jagħmlu s-settur tas-servizzi finanzjarji iktar viċin tal-liġi Ewropea, Caruana sostna li l-ekonomija hija waħda soda u kulma qed nistennew huwa li jibda jaħdem il-vaċċin. Caruana sostna li meta dan jiġri l-pajjiż jirritorna għan-normalità li konna mdorrijin biha u l-ekonomija terġa' tibda tikber kif għamlet fl-aħħar snin. Il-Ministru għall-Finanzi innota wkoll ir-rata tal-qgħad u kif meta imqabbla mal-bqija tal-istati membri tal-UE baqgħet f'livell baxx anke waqt il-pandemija. Fil-bidu tal-intervent tiegħu Caruana faħħar lid-Dwana għall-aħħar qabda kbira ta' droga u sostna li l-ammont huwa simili għal dak li soltu tinqabad matul sena sħiħa.